
Overvåking, jfr EUs vanndirektiv

Jon Barikmo, Signe Nybø, Morten Nicholls, Jan Cramer, Gunnar Larsen, Ola Gillund, Ola Glesne, Marit Astrup, Sigrid Skjølås
Signe Nybø

NVE, Oslo

12. september 2006

16. møte i ”Overvåkingsgruppa for EUs vanndirektiv”

Svein Harsten er nå NVE’s representant i gruppa. Marit Astrup deltok for Harsten på møtet. Ola Gillund, FMVA Hedemark inngår i gruppa i tillegg til Leif Inge Paulsen for å bidra fra regionalt nivå. Sigrid Skjølås, SFT deltok på møtet fordi hun skal skrive deler av SFTs bidrag inn i veilederen 

1. Referat fra forrige møte ble godkjent, men med følgende oppfølgingspunkter.

a. J Cramer sjekker opp med S Tvedten, NVE for å sikre at det er enighet i bruk av Vannverk til å ta prøver for grunnvannsovervåking. Tidligere diskusjon i grunnvannsgruppa har ikke tydet på uenigheter på dette punktet.
b. S Nybø tar henvendelse til Direktoratsgruppa for å få laget en omforent standardisert form for påvirkningsfaktorer i vanndirektivarbeidet. En liste over påvirkningsfaktorer sammenholdt med hvilke parametere som skal overvåkes i tiltaksorientert overvåking skal om mulig inngå i veileder for overvåking

2. Prosjekt 3, basisovervåking (representativ trendovervåking i grunnvann) ved J Cramer.

Det har oppstått et tolkingsproblem angående direktivteksten på hva som skal inngå i basisovervåkingen i grunnvann. Direktivteksten sier at basisovervåking skal skje i alle risikokategoriene; ”not at risk”, ”possibly not at risk”, ”possibly at risk” og ”at risk”. Samtidig er det definert i dette utredningsprosjektet at basisovervåking skal skje der tilstanden er ”not at risk” og ”possibly not at risk” (siste to setninger må sjekkes opp). Diskusjonen avklarte ikke hvordan prosjektet skulle forholde seg til problemstillingen, men det var flere som mente at ”at risk” kategorien tydelig var tiltaksorientert overvåking. Hvis basisovervåkingen i grunnvann skal være prinsipielt tilsvarende i ferskvann, bør alle katergorier unntatt ”not at risk” inngå i basisovervåkingen. Referanseovervåkingen vil da være ”not at risk”, mens trendovervåkingen vil være i akviferer med ”possibly not at risk”, og ”possibly at risk”. Cramer ønsker innspill på dette fra gruppa innen fredag 15. september, samt innspill på utdelt mellomrapport fra Aslan Viak. Endelig rapporteringsfrist fra Asplan Viak ble forlenget til 1. november.

3. Prosjekt 2, basisovervåking (representativ trendovervåking i overflatevann) ved O Glesne

Fase 1 av prosjektet er ferdig. Det avventes prosjektsøknad på fase 2, før kontrakt inngås. Fase 1 viser at det finnes mye data på overvåkingslokaliteter og hva som overvåkes, men at det kan være relativt vanskelig tilgjengelig i eksisterende databaser. Powerpoint-presentasjonen til Ola legges på ekstranettet 
4. Prosjekt 6, standarder og veiledere v/ Nybø

DN har gått gjennom hvilke standarder som finnes på biologiske parametere i kystvann, elver og innsjøer. I tillegg er standarder/ veiledere knyttet til prøvetaking m.m. framskaffet for elver og innsjøer. Det gjenstår en jobb i å velge ut hvilke biologiske parametere som skal velges ift. hvilke kvalitetselementer, men her vil arbeidet i interkalibreringen bidra til valget. I tillegg vil CEN komme med en rapport med det første, som viser hvilke standarder EU vil jobbe med ift kravene i vanndirektivet. I følge Glesne vil trolig omfanget av arbeidet med nye standarder være lavt. NVE, Mattilsynet, NGU og SFT bes om å  finne fram til relevante standarder for sine områder (se revidert framdriftsplan). 

5. Lovgrunnlaget for å pålegge overvåking
Det er nødvendig å vite hvilke muligheter som finnes for å kunne pålegge overvåking når miljøtilstanden ikke er god, eller for å følge opp effektene av tiltak som settes inn for å forbedre miljøtilstanden. DN har utredet om sine lovverk kan benyttes til å pålegge overvåking. De øvrige i gruppa skal gjøre det samme innen 17. okt. NGU var noe i tvil om de hadde relevante lovverk. DN kontakter SLF for å få landbruk til å vurdere om de har lovverk som kan brukes i denne sammenheng. Mattilsynet utreder eget lovverk, så SLF trenger ikke å se på Mattilsynets lovverk. 

6. Veileder

Det var enighet om at overvåkingsveilederen burde omfatte både overflatevann, grunnvann og beskytta områder. Målgruppen for veilederen bør være vannregionmyndigheten, men også statlige etater slik at ansvarsforhold kommer tydelig fram. Trolig vil også kommunene og andre aktører også få nytte av veilederen. 

Noen momenter fra diskusjonen

· Elektronisk og klikkbar veileder. Legges på ekstranettet først. Når den er klar vil Vannportalen være riktig lagringssted.

· Førsteutkastet bør være oversiktlig og gi de store linjer. Innfylling kan av detaljer kan skje etter hvert.
· Veilederen bør være konkret og gi ”oppskrifter” på hvordan ting skal gjøres

· Begrepsbruk bør være enkel, og så langt som mulig bruke dagens begreper. Konsekvent begrepsbruk

· Det bør lages et system for innrapportering av data. Trenger ikke å være ferdig, men må være planer for hvordan det skal løses.

· Kommunene trenger råd på hvordan de skal forholde seg til grunnvann
· Bør vurdere om informasjonsperson skal inn for å ”popularisere/ forenkle stoffet etter hvert

· Veildederen bør ha kontaktpersoner i hver etat, som folk kan ringe til for å spørre om råd og gi tilbakemeldinger.

· Roller i staten bør klargjøres

· Veilederen må kunne utvikles gjennom pilotområdene.

Konklusjoner:

Første utkast veileder ferdig til 19. oktober, alle avtalte bidrag skal inn til Signe innen 17. oktober (se framdriftsplan). Møte for å diskutere førsteutkastet den 26. oktober på NGU

Signe får fullmakter til å vurdere om konsulenter skal hyres på til skriving og om det er behov for dette innen 19. okt.. Trolig vil dette likevel først bli aktuelt etter møtet i ov. gruppe den 26. okt.
7. Eventuelt

a. EU-veileder for kjemisk overvåking er utsatt. Datterdirektivet for prioriterte stoffer ble landet i sommer, og det antaes at EU-veilederen snart blir ferdig.

b. Standardisering. CEN vil snart komme med forslag til metoder som skal standardiseres for å støtte opp om EU’s vanndirektiv. Dokumentet vil bli lagt på ekstranettet når det kommer.

c. Økostatusgruppen har fått forlenget mandat, dvs. ut 2008. Det skal lages arbeidsprogram for den utvidede perioden. Viktig at fokus blir på overvåking og klassifisering. Overvåkingsgruppa ønsker å få tilsendt forslag til arbeidsprogram for kommentering.

d. Det nordiske prosjektet på referansestasjoner for grunnvann har samlet inn prøver for analyser. Rapport om referansestasjoner og kart kan framskaffes til 17. oktober. 

